ระเบียบกรมการขนส่งทางบกระเบียบกรมการขนส่งทางบกว่าด้วยการรับรองโรงเรียนสอนขับรถพ.ศ. ๒๕๖๑ ตามที่ได้มีระเบียบกรมการขนส่งทางบกว่าด้วยการรับรองโรงเรียนสอนขับรถ พ.ศ. ๒๕๕๕ ลงวันที่ ๑๒ กรกฎาคม พ.ศ. ๒๕๕๕ไว้แล้ว นั้นโดยที่ปัจจุบันการขอรับรองโรงเรียนสอนขับรถขึ้นอยู่กับความประสงค์ของผู้ขอรับการรับรองทำให้เกิดปัญหาโรงเรียนสอนขับรถกระจุกตัวส่งผลกระทบให้เกิดการแข่งขันระหว่างผู้ดำเนินกิจการโรงเรียนสอนขับรถและไม่สามารถอำนวยความสะดวกให้แก่ประชาชนได้อย่างทั่วถึง ดังนั้นเพื่อให้โรงเรียนสอนขับรถมีจำนวนที่เหมาะสมและมีการกระจายตัวครอบคลุมทั่วทุกพื้นที่ตลอดจนเพื่อยกระดับมาตรฐานและประสิทธิภาพของโรงเรียนสอนขับรถให้สูงขึ้นอาศัยอำนาจตามความในข้อ ๔ ข้อ ๕ ข้อ ๑๑ ข้อ ๑๓ ข้อ ๑๕ ข้อ ๑๖ ข้อ ๑๗ ข้อ ๑๘และข้อ ๑๙ ของกฎกระทรวงว่าด้วยการรับรองโรงเรียนสอนขับรถ พ.ศ. ๒๕๔๖อธิบดีกรมการขนส่งทางบกวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมการขนส่งทางบก ว่าด้วยการรับรองโรงเรียนสอนขับรถ พ.ศ. ๒๕๖๑ข้อ ๒[๑]ระเบียบนี้ให้ใช้บังคับเมื่อพ้นกำหนดสามสิบวันนับถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑)ระเบียบกรมการขนส่งทางบก ว่าด้วยการรับรองโรงเรียนสอนขับรถ พ.ศ. ๒๕๕๕ ลงวันที่ ๑๒ กรกฎาคมพ.ศ. ๒๕๕๕(๒)ประกาศกรมการขนส่งทางบก เรื่องการกำหนดอุปกรณ์หรือสิ่งอำนวยความสะดวกในการสอนและฝึกหัดขับรถของโรงเรียนสอนขับรถพ.ศ. ๒๕๕๕ ลงวันที่ ๑๒ กรกฎาคม ๒๕๕๕ข้อ ๔ ในระเบียบนี้ผู้ออกหนังสือรับรองหมายความว่า อธิบดีกรมการขนส่งทางบกและให้หมายความรวมถึงผู้ซึ่งอธิบดีกรมการขนส่งทางบกมอบหมายสำหรับการขอรับรองโรงเรียนสอนขับรถในเขตกรุงเทพมหานครและขนส่งจังหวัดสำหรับการขอรับรองโรงเรียนสอนขับรถในเขตจังหวัดที่รับผิดชอบหนังสือรับรองหมายความว่า หนังสือรับรองโรงเรียนสอนขับรถคณะกรรมการหมายความว่า คณะกรรมการพิจารณาการขอรับรองโรงเรียนสอนขับรถข้อ ๕ ให้รองอธิบดี (ฝ่ายวิชาการ)กรมการขนส่งทางบก รักษาการตามระเบียบนี้หมวด ๑บททั่วไป ข้อ ๖ การพิจารณากำหนดท้องที่ จังหวัดประเภทหลักสูตรการสอนและจำนวนของโรงเรียนที่จะให้มีการรับรองให้เป็นไปตามที่กรมการขนส่งทางบกประกาศกำหนดโดยให้ผู้ประสงค์ขอรับรองยื่นคำขอรับการคัดเลือกต่อกรมการขนส่งทางบกภายในระยะเวลาที่กรมการขนส่งทางบกประกาศกำหนดการออกประกาศตามวรรคหนึ่งให้คำนึงถึงความเหมาะสมความครอบคลุมเพียงพอต่อการให้บริการแก่ประชาชนและความพร้อมในการดำเนินการในท้องที่หรือจังหวัดนั้นประกอบด้วยข้อ ๗ผู้ยื่นคำขอรับการคัดเลือกเพื่อขอรับรองโรงเรียนสอนขับรถต้องไม่เป็นบุคคลวิกลจริต คนไร้ความสามารถ หรือคนเสมือนไร้ความสามารถและต้องไม่เคยถูกยกเลิกหนังสือรับรอง เว้นแต่ได้ถูกยกเลิกหนังสือรับรองมาแล้วไม่น้อยกว่า๕ ปีนับแต่วันที่ถูกยกเลิกหนังสือรับรองครั้งหลังสุดในกรณีผู้ขอรับการคัดเลือกเป็นนิติบุคคลหุ้นส่วน หรือกรรมการผู้มีอำนาจลงนามของนิติบุคคลนั้น ต้องไม่มีลักษณะต้องห้ามตามวรรคหนึ่งหรือเคยเป็นหุ้นส่วนหรือกรรมการผู้มีอำนาจลงนามของนิติบุคคลซึ่งมีลักษณะต้องห้ามตามวรรคหนึ่งด้วยข้อ ๘ให้มีคณะกรรมการพิจารณาการขอรับรองโรงเรียนสอนขับรถคณะหนึ่งประกอบด้วยรองอธิบดี (ฝ่ายวิชาการ) กรมการขนส่งทางบก เป็นประธานกรรมการผู้อำนวยการสำนักสวัสดิภาพการขนส่งทางบก ผู้อำนวยการสำนักงานขนส่งกรุงเทพมหานครพื้นที่หรือขนส่งจังหวัดที่โรงเรียนสอนขับรถนั้นตั้งอยู่ผู้เชี่ยวชาญเฉพาะด้านความปลอดภัย ผู้อำนวยการศูนย์เทคโนโลยีสารสนเทศหัวหน้ากลุ่มออกแบบและควบคุมการก่อสร้าง หัวหน้าส่วนใบอนุญาตขับรถหัวหน้าส่วนพัฒนาและส่งเสริมคุณภาพการขับรถ และหัวหน้ากลุ่มมาตรฐานยานยนต์เป็นกรรมการ โดยมีหัวหน้ากลุ่มมาตรฐานใบอนุญาตและโรงเรียนสอนขับรถ เป็นกรรมการและเลขานุการข้อ ๙ ให้คณะกรรมการมีอำนาจและหน้าที่ดังต่อไปนี้(๑) กำหนดหลักเกณฑ์วิธีการและเงื่อนไขในการพิจารณาคัดเลือกผู้ได้รับสิทธิขอรับรองโรงเรียนสอนขับรถ(๒) พิจารณาคัดเลือกผู้ได้รับสิทธิขอรับรองโรงเรียนสอนขับรถ(๓)พิจารณาให้ความเห็นชอบกรณีโรงเรียนสอนขับรถที่ขอรับรองประสงค์ที่จะจัดให้มีหลักเกณฑ์และเงื่อนไขในการดำเนินการโรงเรียนสอนขับรถแตกต่างจากที่กรมการขนส่งทางบกกำหนดหมวด ๒การรับรองโรงเรียนสอนขับรถ ข้อ ๑๐ ผู้ได้รับการคัดเลือกให้ดำเนินการขอรับรองโรงเรียนสอนขับรถต้องดำเนินการจัดให้มีอาคารสถานที่ สนามฝึกหัดขับรถเครื่องทดสอบสมรรถภาพของร่างกาย เครื่องทดสอบข้อเขียนด้วยระบบอิเล็กทรอนิกส์หลักสูตรการสอน ผู้ฝึกสอนขับรถและอุปกรณ์หรือสิ่งอำนวยความสะดวกในการสอนและฝึกหัดขับรถตามหลักเกณฑ์วิธีการและเงื่อนไขที่กรมการขนส่งทางบกกำหนดหรือให้ความเห็นชอบให้แล้วเสร็จ และแจ้งให้ผู้ออกหนังสือรับรองตรวจสอบภายใน๑๘๐ วันนับแต่วันได้รับแจ้งผลการคัดเลือกในกรณีไม่สามารถดำเนินการให้แล้วเสร็จตามระยะเวลาในวรรคหนึ่งให้ผู้ขอรับรองชี้แจงแสดงเหตุผลต่อผู้ออกหนังสือรับรองก่อนครบกำหนดเวลา ๑๘๐ วันในการนี้ผู้ออกหนังสือรับรองอาจอนุญาตให้ขยายระยะเวลาออกไปได้อีกหลายคราวโดยเมื่อรวมกันทุกคราวแล้วต้องไม่เกิน ๑๘๐ วันแต่ทั้งนี้ไม่ให้รวมระยะเวลาการตรวจสอบความถูกต้องครบถ้วนของเจ้าหน้าที่หากมิได้ดำเนินการให้แล้วเสร็จภายในระยะเวลาดังกล่าวให้ถือว่าผู้นั้นไม่ประสงค์จะขอรับรองโรงเรียนสอนขับรถและให้การพิจารณาคำขอเป็นอันสิ้นสุดลงแต่ไม่ตัดสิทธิที่จะยื่นคำขอรับการคัดเลือกในกรณีกรมการขนส่งทางบกประกาศรับคำขอใหม่เมื่อผู้ขอรับรองจัดให้มีอาคารสถานที่สนามฝึกหัดขับรถเครื่องทดสอบสมรรถภาพของร่างกายเครื่องทดสอบข้อเขียนด้วยระบบอิเล็กทรอนิกส์หลักสูตรการสอน ผู้ฝึกสอนและอุปกรณ์หรือสิ่งอำนวยความสะดวกในการสอนและฝึกหัดขับรถครบถ้วนถูกต้องภายในระยะเวลาที่กำหนดแล้ว ให้แจ้งต่อผู้ออกหนังสือรับรอง ณสำนักสวัสดิภาพการขนส่งทางบกหรือสำนักงานขนส่งจังหวัดที่โรงเรียนสอนขับรถนั้นตั้งอยู่ เพื่อให้ทำการตรวจสอบและให้ผู้ออกหนังสือรับรองดำเนินการออกหนังสือรับรองโดยไม่ชักช้าข้อ ๑๑การพิจารณารับรองโรงเรียนสอนขับรถหลักสูตรการสอนขับรถที่ใช้เพื่อการขนส่งทางบกต้องเป็นไปตามหลักเกณฑ์และเงื่อนไขดังนี้(๑)อาคารสถานที่ต้องมีขนาดเหมาะสมกับการรับรองการอำนวยความสะดวกและการรับสมัครผู้เรียนขับรถ ซึ่งต้องประกอบด้วยห้องทำการห้องสุขา และห้องเรียนภาคทฤษฎีที่มีพื้นที่ไม่น้อยกว่า ๓๐ ตารางเมตรแยกเป็นสัดส่วน มีสภาพเหมาะสมแก่การเรียนการสอน มีอากาศถ่ายเทได้สะดวก ไม่มีเสียงดังจนเป็นที่รบกวนต่อการเรียนการสอน(๒)มีเครื่องทดสอบสมรรถภาพของร่างกาย ซึ่งสามารถทดสอบสมรรถภาพของร่างกาย ตามที่กรมการขนส่งทางบกกำหนด(๓)มีเครื่องทดสอบข้อเขียนด้วยระบบอิเล็กทรอนิกส์ (e-Exam)ตามที่กรมการขนส่งทางบกกำหนดหรือให้ความเห็นชอบ(๔)มีอุปกรณ์สำหรับควบคุมกำกับดูแลการเรียนการสอนและการทดสอบอย่างน้อยดังนี้(ก)เครื่องอ่านข้อมูลบัตรประจำตัวประชาชนที่สามารถใช้งานกับระบบงานโรงเรียนสอนขับรถอิเล็กทรอนิกส์(e-Classroom) ได้(ข)เครื่องสแกนลายนิ้วมือที่สามารถใช้งานกับระบบงานโรงเรียนสอนขับรถอิเล็กทรอนิกส์ (e-Classroom) ได้(ค)กล้องวงจรปิดในห้องทดสอบข้อเขียนที่สามารถมองเห็นได้ทั่วห้องและสามารถเก็บข้อมูลไว้สำหรับการตรวจสอบได้อย่างน้อย ๑ ปี(๕) มีหลักสูตรการสอน การอบรมทั้งภาคทฤษฎีและภาคปฏิบัติและการวัดผลไม่ต่ำกว่าหลักสูตรที่กรมการขนส่งทางบกกำหนดหรือให้ความเห็นชอบ(๖)ผู้ฝึกสอนขับรถทั้งภาคทฤษฎีและภาคปฏิบัติต้องเป็นผู้ได้รับใบอนุญาตเป็นผู้ฝึกสอนขับรถจากกรมการขนส่งทางบก(๗)มีรถสำหรับใช้ในการฝึกหัดขับที่มีลักษณะดังนี้(ก)เป็นรถบรรทุกที่มีน้ำหนักรวมไม่น้อยกว่า ๓,๕๐๐ กิโลกรัมหรือรถลากจูงหรือรถโดยสารที่มีที่นั่งเกินกว่า ๒๐ ที่นั่ง ที่สามารถใช้การได้ดีมีสภาพมั่นคงแข็งแรง มีเครื่องอุปกรณ์และส่วนควบครบถ้วนถูกต้องตามที่กฎหมายกำหนด(ข) มีกระจกมองหลังติดตั้งภายในรถทางด้านซ้ายสำหรับผู้ฝึกสอน ขนาดความยาวไม่น้อยกว่า ๒๐เซนติเมตร ความกว้างไม่น้อยกว่า ๖ เซนติเมตร จำนวน ๑ อันและมีกระจกมองข้างทางด้านซ้ายติดตั้งภายนอกรถสำหรับให้ผู้ฝึกสอนที่สามารถให้ผู้ฝึกสอนมองเห็นรถทางด้านซ้ายของตัวรถเพื่อความปลอดภัยจำนวน๑ อัน(ค)มีเสียงสัญญาณแสดงการถอยหลังของรถ(ง) มีแผ่นป้ายฝึกหัดขับ พื้นสีขาวตัวอักษรสีแดง ขนาดความยาว ๕๐ เซนติเมตร ความกว้างไม่น้อยกว่า๓๐ เซนติเมตร ติดตั้งในบริเวณที่สามารถมองเห็นได้ง่ายทั้งด้านหน้าด้านหลังและด้านข้างของรถทั้งสองข้างกรณีได้รับอนุญาตให้สอนขับรถลากจูงและรถบรรทุกวัตถุอันตรายต้องมีรถพ่วงชนิดสองเพลาที่มีน้ำหนักรวมไม่น้อยกว่า๓,๕๐๐ กิโลกรัม ช่วงล้อยาวไม่น้อยกว่า ๔.๓๐เมตร หรือรถกึ่งพ่วงที่มีเครื่องอุปกรณ์และส่วนควบครบถ้วนถูกต้องตามที่กฎหมายกำหนดด้วย(๘)สนามฝึกหัดขับรถตามแบบแปลนแผนผังมาตรฐานที่กรมการขนส่งทางบกกำหนดหรือให้ความเห็นชอบซึ่งมีความกว้างของถนนไม่น้อยกว่า ๗ เมตร และมีความยาวไม่น้อยกว่า ๓๐๐ เมตร ภายในสนามประกอบด้วย(ก)ทางลาดชันหรือสะพาน ทางร่วมทางแยก ทางโค้งรูปตัวเอส ทางโค้ง ๙๐ องศา วงเวียน(ข)บริเวณฝึกหัดการเบรก การเดินหน้าและหยุดรถเทียบทางเท้าการขับรถเดินหน้าและถอยหลังในทางตรง การขับรถถอยหลังเข้าจอดในช่องว่างด้านซ้ายการขับรถถอยหลังเข้าจอดในช่องว่างทางตรง ๙๐ องศา การกลับรถทางแคบการหยุดรถและออกรถบนทางลาด การถอยหลังเพื่อกลับรถการฝึกหัดขับรถคอร์สรูปตัวแอล(ค)เครื่องหมายจราจรและสัญญาณจราจรตามลักษณะของสนามฝึกหัดขับรถ(ง)ศาลาที่พักระหว่างฝึกหัดขับรถที่มีพื้นที่ไม่น้อยกว่า ๑๕ ตารางเมตรอาคารสถานที่สำหรับการเรียนการสอนและสนามฝึกหัดขับรถต้องอยู่ในบริเวณเดียวกันกับสถานที่ตั้งของโรงเรียนสอนขับรถเว้นแต่ในกรณีที่มีความจำเป็นด้านพื้นที่ สนามฝึกหัดขับรถอาจตั้งอยู่ห่างจากบริเวณที่เป็นสถานที่ตั้งของโรงเรียนสอนขับรถได้ไม่เกิน๓ กิโลเมตรข้อ ๑๒ การพิจารณารับรองโรงเรียนสอนขับรถหลักสูตรการสอนขับรถยนต์ต้องเป็นไปตามหลักเกณฑ์และเงื่อนไขดังนี้(๑)มีหลักเกณฑ์ตามที่กำหนดในข้อ ๑๑ (๑) (๒) (๓) (๔) (๕) (๖) และวรรคสอง(๒)มีรถสำหรับใช้ในการฝึกหัดขับที่มีลักษณะดังนี้(ก)เป็นรถยนต์ที่สามารถใช้การได้ดี มีสภาพมั่นคงแข็งแรงมีเครื่องอุปกรณ์และส่วนควบครบถ้วนถูกต้องตามที่กฎหมายกำหนด(ข)มีกระจกมองหลังติดตั้งภายในรถทางด้านซ้ายสำหรับผู้ฝึกสอน ขนาดความยาวไม่น้อยกว่า ๒๐เซนติเมตร ความกว้างไม่น้อยกว่า ๖ เซนติเมตร จำนวน ๑ อันและมีกระจกมองข้างทางด้านซ้ายติดตั้งภายนอกรถสำหรับให้ผู้ฝึกสอนที่สามารถให้ผู้ฝึกสอนมองเห็นรถทางด้านซ้ายของตัวรถเพื่อความปลอดภัย จำนวน ๑ อัน(ค)มีแป้นเบรกสำหรับผู้ฝึกสอน จำนวน ๑ ชุด(ง) มีแผ่นป้ายฝึกหัดขับ พื้นสีขาวตัวอักษรสีแดง ขนาดความยาว ๓๐ เซนติเมตรความกว้างไม่น้อยกว่า๒๐ เซนติเมตร ติดตั้งในบริเวณที่สามารถมองเห็นได้ง่ายทั้งด้านหน้าและด้านหลังของตัวรถ(๓)สนามฝึกหัดขับรถตามแบบแปลนแผนผังมาตรฐานที่กรมการขนส่งทางบกกำหนดหรือให้ความเห็นชอบซึ่งมีความกว้างของถนนไม่น้อยกว่า ๖ เมตร และมีความยาวไม่น้อยกว่า ๓๐๐ เมตร ภายในสนามประกอบด้วย(ก)ทางลาดชันหรือสะพาน ทางร่วมทางแยก ทางโค้งรูปตัวเอส ทางโค้ง ๙๐ องศา วงเวียน(ข)บริเวณฝึกหัดการเบรก การเดินหน้าและหยุดรถเทียบทางเท้าการขับรถเดินหน้าและถอยหลังในทางตรง การขับรถถอยหลังเข้าจอดในช่องว่างด้านซ้ายการขับรถถอยหลังเข้าจอดในช่องว่างทางตรง ๙๐ องศา การกลับรถทางแคบ การหยุดรถและออกรถบนทางลาดการถอยหลังเพื่อกลับรถ การฝึกหัดขับรถคอร์สรูปตัวแอล(ค)เครื่องหมายจราจรและสัญญาณจราจรตามลักษณะของสนามฝึกหัดขับรถ(ง)ศาลาที่พักระหว่างฝึกหัดขับรถที่มีพื้นที่ไม่น้อยกว่า ๑๕ ตารางเมตรข้อ ๑๓การพิจารณารับรองโรงเรียนสอนขับรถหลักสูตรการสอนขับรถจักรยานยนต์ต้องเป็นไปตามหลักเกณฑ์และเงื่อนไขดังนี้(๑)มีหลักเกณฑ์ตามที่กำหนดในข้อ ๑๑ (๑) (๒) (๓) (๔) (๕) (๖) และวรรคสอง(๒)มีรถจักรยานยนต์สำหรับใช้ในการฝึกหัดขับที่สามารถใช้การได้ดี มีสภาพมั่นคงแข็งแรง มีเครื่องอุปกรณ์และส่วนควบครบถ้วนถูกต้องตามที่กฎหมายกำหนดและมีไฟแสดงการใช้เบรกมือและเบรกเท้าไว้ที่ด้านหน้ารถ(๓)สนามฝึกหัดขับรถตามแบบแปลนแผนผังมาตรฐานที่กรมการขนส่งทางบกกำหนดหรือให้ความเห็นชอบ ซึ่งมีความกว้างของถนนไม่น้อยกว่า ๔ เมตรและมีความยาวไม่น้อยกว่า ๓๐๐ เมตร ภายในสนามประกอบด้วย(ก) ทางลาดชันหรือสะพานทางร่วมทางแยก ทางโค้งรูปตัวเอส ทางโค้ง ๙๐ องศา วงเวียน(ข)บริเวณฝึกหัดการเบรก การทรงตัวบนไม้กระดาน การฝึกหัดขับรถคอร์สรูปตัวแอล การฝึกหัดขับรถคอร์สเลขแปดการควบคุมคันเร่งและความคล่องตัว การทรงตัวบนไม้รางลูกระนาด(ค)เครื่องหมายจราจรและสัญญาณจราจรตามลักษณะของสนามฝึกหัดขับรถ(ง)ศาลาที่พักระหว่างฝึกหัดขับรถที่มีพื้นที่ไม่น้อยกว่า ๑๕ ตารางเมตร(๔)มีอุปกรณ์เพื่อความปลอดภัยในการฝึกหัดขับรถอย่างน้อยดังนี้(ก)หมวกนิรภัยที่ได้มาตรฐาน(ข)ถุงมือสำหรับฝึกหัดขับรถจักรยานยนต์ ๑ ชุด ต่อคน(ค) สนับศอกและสนับเข่าสำหรับฝึกหัดขับรถจักรยานยนต์๑ ชุด ต่อคนข้อ ๑๔โรงเรียนสอนขับรถใดได้รับการรับรองหลายประเภทหลักสูตรอาจจัดให้มีห้องเรียนภาคทฤษฎีที่มีพื้นที่ไม่น้อยกว่า ๓๐ ตารางเมตรเพียงห้องเดียวก็ได้ แต่ต้องเพียงพอแก่การใช้จัดการเรียนการสอนของโรงเรียนข้อ ๑๕ กรณีผู้ขอรับรองจัดทำหลักเกณฑ์และเงื่อนไขแตกต่างไปจากที่กรมการขนส่งทางบกกำหนดในข้อ๑๑ ข้อ ๑๒ และข้อ ๑๓ ให้คณะกรรมการเป็นผู้พิจารณาให้ความเห็นชอบข้อ ๑๖ผู้ได้รับหนังสือรับรองที่ปฏิบัติตามหลักเกณฑ์และเงื่อนไขที่กรมการขนส่งทางบกประกาศกำหนดจะได้รับสิทธิออกหลักฐานรับรองผลการเรียนเพื่อยกเว้นการอบรมหรือทดสอบสำหรับการขอรับใบอนุญาตหรือต่ออายุใบอนุญาตขับรถตามที่กรมการขนส่งทางบกกำหนดหมวด ๓การต่ออายุหนังสือรับรอง ข้อ ๑๗ผู้ได้รับหนังสือรับรองผู้ใดประสงค์จะขอต่ออายุหนังสือรับรอง ให้ยื่นคำขอ ณสำนักสวัสดิภาพการขนส่งทางบก หรือสำนักงานขนส่งจังหวัดที่โรงเรียนสอนขับรถนั้นตั้งอยู่ แล้วแต่กรณี ก่อนวันที่หนังสือรับรองสิ้นอายุไม่น้อยกว่า๖๐ วัน พร้อมด้วยหนังสือรับรองหรือใบแทนและเอกสารหลักฐานในการยื่นขอรับรองตามที่กำหนดไว้ในกฎกระทรวงว่าด้วยการรับรองโรงเรียนสอนขับรถ ทั้งนี้ เฉพาะที่มีการแก้ไขเปลี่ยนแปลงข้อ ๑๘เมื่อได้รับคำขอและเอกสารหลักฐานครบถ้วนถูกต้องแล้วให้จัดเก็บค่าธรรมเนียมคำขอและดำเนินการตรวจสอบโรงเรียนสอนขับรถและประวัติการดำเนินการโดยผู้ออกหนังสือรับรองจะต่ออายุหนังสือรับรองได้ต่อเมื่อ(๑)เป็นไปตามหลักเกณฑ์และเงื่อนไขที่กำหนดไว้ในข้อ ๑๑ ข้อ ๑๒ และข้อ ๑๓ แล้วแต่กรณี(๒)ผู้ขอต่ออายุหนังสือรับรองไม่มีการกระทำความผิดหรืออยู่ระหว่างถูกระงับใช้หนังสือรับรองเป็นการชั่วคราวเว้นแต่การกระทำความผิดได้สิ้นไปหรือได้รับการแก้ไขหรือระยะเวลาการระงับใช้หนังสือรับรองได้ล่วงพ้นไปแล้วผู้ขอต่ออายุหนังสือรับรองที่ไม่ปฏิบัติตามหลักเกณฑ์และเงื่อนไขในการรับรองให้ผู้ออกหนังสือรับรองสั่งระงับใช้หนังสือรับรองเป็นการชั่วคราวและสั่งให้แก้ไขให้แล้วเสร็จภายใน๓๐ วันนับแต่วันที่ได้รับแจ้งเป็นหนังสือ ถ้ามิได้ดำเนินการให้แล้วเสร็จภายในระยะเวลาที่กำหนดให้ถือว่าผู้นั้นไม่ประสงค์จะขอต่ออายุหนังสือรับรองและให้การพิจารณาคำขอเป็นอันสิ้นสุดลงหมวด ๔การเลิกดำเนินการโรงเรียนสอนขับรถ ข้อ ๑๙ผู้ได้รับหนังสือรับรองที่ประสงค์จะขอเลิกดำเนินการโรงเรียนสอนขับรถให้มีหนังสือแจ้งต่อผู้ออกหนังสือรับรองไม่น้อยกว่า๓๐ วัน ก่อนวันที่เลิกดำเนินการเมื่อผู้ออกหนังสือรับรองพิจารณาแล้วไม่พบการกระทำความผิด หรืออยู่ในระหว่างการพิจารณาโทษหรือไม่มีเหตุขัดข้องอื่นใดให้แจ้งผู้ยื่นคำขอทราบเป็นหนังสือ และให้หนังสือรับรองนั้นสิ้นผลเมื่อถึงกำหนดเลิกดำเนินการสำหรับโรงเรียนสอนขับรถที่ตั้งอยู่ในเขตจังหวัดอื่นนอกจากกรุงเทพมหานคร ให้สำนักงานขนส่งจังหวัดแจ้งเรื่องการขอเลิกดำเนินการดังกล่าวให้สำนักสวัสดิภาพการขนส่งทางบกทราบด้วยหมวด ๕การสิ้นสุดของหนังสือรับรอง ข้อ ๒๐ ให้หนังสือรับรองสิ้นสุดลงในกรณีดังต่อไปนี้(๑) ผู้ได้รับหนังสือรับรองถึงแก่ความตายโดยไม่มีทายาทผู้รับมรดก(๒)ผู้ได้รับหนังสือรับรองถูกศาลสั่งให้เป็นคนไร้ความสามารถหรือคนเสมือนไร้ความสามารถโดยผู้อนุบาลหรือผู้พิทักษ์ไม่ประสงค์จะดำเนินการ(๓)ผู้ได้รับหนังสือรับรองที่เป็นห้างหุ้นส่วนสามัญเลิกสัญญาหรือข้อตกลงการเป็นหุ้นส่วน(๔)ผู้ได้รับหนังสือรับรองที่เป็นนิติบุคคลสิ้นสภาพการเป็นนิติบุคคล(๕)ผู้ได้รับหนังสือรับรองแจ้งขอเลิกดำเนินการโรงเรียนสอนขับรถและผู้ออกหนังสือรับรองให้เลิกดำเนินการ(๖)เมื่อผู้ออกหนังสือรับรองสั่งยกเลิกหนังสือรับรอง(๗) ผู้ได้รับหนังสือรับรองไม่ได้รับการต่ออายุหนังสือรับรองข้อ ๒๑กรณีผู้ได้รับหนังสือรับรองที่เป็นบุคคลธรรมดาถึงแก่ความตายหรือถูกศาลสั่งให้เป็นคนไร้ความสามารถหรือคนเสมือนไร้ความสามารถ หากทายาทผู้จัดการมรดก ผู้อนุบาล หรือผู้พิทักษ์ แล้วแต่กรณี ประสงค์จะดำเนินการโรงเรียนสอนขับรถของผู้ได้รับหนังสือรับรองต่อไปให้ดำเนินการแจ้งความประสงค์ต่อผู้ออกหนังสือรับรองพร้อมแนบเอกสารหลักฐานการเป็นทายาทผู้อนุบาล หรือผู้พิทักษ์ต่อผู้ออกหนังสือรับรองภายในระยะเวลาไม่เกิน ๑๘๐วันนับแต่วันที่ผู้ได้รับหนังสือรับรองถึงแก่ความตาย หรือถูกศาลสั่งให้เป็นคนไร้ความสามารถหรือคนเสมือนไร้ความสามารถเมื่อผู้ออกหนังสือรับรองได้รับแจ้งตามวรรคหนึ่งแล้วให้ดำเนินการตรวจสอบเอกสารหลักฐานก่อนออกหนังสือรับรองให้ใหม่โดยให้หนังสือรับรองมีอายุตามระยะเวลาที่เหลืออยู่หมวด ๖ข้อปฏิบัติของโรงเรียนสอนขับรถ ข้อ ๒๒ ผู้ได้รับหนังสือรับรองต้องปฏิบัติดังนี้(๑)จัดให้มีการเรียนการสอนและการอบรมตามหลักสูตรในภาคทฤษฎีและภาคปฏิบัติที่กรมการขนส่งทางบกกำหนดหรือให้ความเห็นชอบ(๒)จัดให้มีผู้ฝึกสอนขับรถที่ได้รับอนุญาตจากกรมการขนส่งทางบกตรงตามประเภทหลักสูตรการสอนของโรงเรียนสอนขับรถที่ได้รับการรับรอง(๓) ควบคุม กำกับดูแลให้ผู้ฝึกสอนขับรถสอนตรงตามประเภทหลักสูตรที่ได้รับอนุญาต(๔)แสดงหนังสือรับรองไว้ในที่เปิดเผยสามารถมองเห็นได้ง่ายภายในบริเวณโรงเรียนสอนขับรถ(๕)จัดให้มีการทดสอบสมรรถภาพของร่างกายเบื้องต้นตามหลักเกณฑ์และวิธีการที่กรมการขนส่งทางบกกำหนด(๖)ใช้ระบบงานโรงเรียนสอนขับรถอิเล็กทรอนิกส์ (e-Classroom)ในทุกกระบวนการดำเนินงาน(๗)บันทึกรายการรถฝึกหัดขับและรายชื่อผู้ฝึกสอนขับรถผ่านระบบงานโรงเรียนสอนขับรถอิเล็กทรอนิกส์(e-Classroom) ก่อนเปิดดำเนินการโรงเรียนสอนขับรถหรือก่อนการเปลี่ยนแปลงรถฝึกหัดขับและผู้ฝึกสอนขับรถแล้วแต่กรณี(๘)ในกรณีผู้ได้รับหนังสือรับรองได้รับสิทธิทำการทดสอบข้อเขียนหรือทดสอบขับรถต้องจัดให้มีการทดสอบผู้เข้ารับการอบรมและควบคุมการทดสอบตามหลักเกณฑ์และเงื่อนไขที่กรมการขนส่งทางบกกำหนด(๙) ดูแลและปรับปรุงอาคารสถานที่อุปกรณ์หรือสิ่งอำนวยความสะดวกในการสอนและฝึกหัดขับรถรถสำหรับใช้ในการฝึกหัดขับและสนามฝึกหัดขับรถให้อยู่ในสภาพที่สามารถใช้การได้ดีอยู่เสมอ(๑๐)จัดเก็บค่าธรรมเนียมตามอัตราที่กรมการขนส่งทางบกกำหนด(๑๑) สอดส่องดูแลผู้ฝึกสอนขับรถมิให้กระทำการในลักษณะไม่สมควรหรือไม่เหมาะสมกับผู้เข้ารับการอบรมในขณะปฏิบัติหน้าที่(๑๒)ไม่ใช้ถ้อยคำชวนเชื่อหรือโฆษณาอันมีลักษณะชักชวนหรือจูงใจจนเกินความจริง(๑๓)ปฏิบัติตามหลักเกณฑ์และเงื่อนไขอื่น ๆตามที่ได้รับการรับรองให้ดำเนินการโรงเรียนสอนขับรถข้อ ๒๓ ในกรณีผู้ได้รับหนังสือรับรองประสงค์จะปรับปรุงแก้ไขหรือเปลี่ยนแปลงรายการดังต่อไปนี้ให้ยื่นคำขอพร้อมแนบเอกสารหลักฐานต่อผู้ออกหนังสือรับรองเพื่อพิจารณาอนุญาตก่อนดำเนินการไม่น้อยกว่า ๓๐ วัน(๑)สถานที่ตั้งโรงเรียน(๒) อาคารเรียนสิ่งปลูกสร้าง(๓)สนามฝึกหัดขับรถ(๔) หลักสูตรการสอนและการอบรมให้นำหลักเกณฑ์และเงื่อนไขในการพิจารณารับรองโรงเรียนสอนขับรถมาใช้กับการขอปรับปรุงแก้ไขหรือเปลี่ยนแปลงรายการตามวรรคหนึ่งโดยอนุโลมและผู้ได้รับหนังสือรับรองจะดำเนินการปรับปรุงแก้ไขหรือเปลี่ยนแปลงรายการดังกล่าวได้ต่อเมื่อได้รับอนุญาตจากผู้ออกหนังสือรับรองแล้วการอนุญาตให้เปลี่ยนแปลงสถานที่ตั้งโรงเรียนตาม(๑) สถานที่ตั้งแห่งใหม่ต้องอยู่บริเวณเดียวกันหรือใกล้เคียงกับสถานที่เดิมและให้ผู้ออกหนังสือรับรองออกหนังสือรับรองให้ใหม่โดยให้หนังสือรับรองมีอายุเท่าระยะเวลาที่เหลืออยู่ข้อ ๒๔ ผู้ได้รับหนังสือรับรองซึ่งถูกระงับใช้หนังสือรับรองเป็นการชั่วคราวถูกยกเลิกหนังสือรับรอง เลิกดำเนินการ หรือลดประเภทหลักสูตรการสอนเป็นเหตุให้ผู้เข้ารับการอบรมไม่ได้รับการอบรมอย่างต่อเนื่องตามที่ตกลงต้องจัดให้ผู้เข้ารับการอบรมได้รับการอบรมอย่างต่อเนื่องในโรงเรียนสอนขับรถที่ได้รับการรับรองโดยความยินยอมของผู้เข้ารับการอบรมภายใน ๑๕วันนับแต่วันที่ได้รับคำสั่งของผู้ออกหนังสือรับรองหมวด ๗การวาง เปลี่ยนแปลง เบิกจ่าย และคืนหลักทรัพย์ ข้อ ๒๕ผู้ได้รับหนังสือรับรองต้องวางหลักทรัพย์เป็นหนังสือค้ำประกันของธนาคารภายในประเทศหรือพันธบัตรรัฐบาลไทยชนิดที่ขายคืนได้ก่อนครบกำหนดชำระเงินต้นอย่างใดอย่างหนึ่งหรือรวมกันก็ได้ในกรณีผู้ได้รับหนังสือรับรองนำพันธบัตรมาวางเป็นหลักทรัพย์ต้องโอนกรรมสิทธิ์ในพันธบัตรนั้นให้แก่กรมการขนส่งทางบกจำนวนหรือมูลค่าของหลักทรัพย์ตามวรรคหนึ่งให้เป็นไปตามที่กรมการขนส่งทางบกประกาศกำหนดตามประเภทหลักสูตรการสอนขับรถข้อ ๒๖ผู้ได้รับหนังสือรับรองต้องยื่นขอวางหลักทรัพย์พร้อมด้วยหลักทรัพย์ภายใน ๑๕วัน นับแต่วันออกหนังสือรับรอง แต่ทั้งนี้ต้องก่อนเปิดดำเนินการโรงเรียนสอนขับรถในกรณีผู้ได้รับหนังสือรับรองประสงค์จะเปลี่ยนแปลงหลักทรัพย์ที่วางไว้ให้ผู้ได้รับหนังสือรับรองยื่นขอพร้อมด้วยหนังสือสำคัญรับรองการวางหลักทรัพย์และหลักทรัพย์ที่ประสงค์จะนำมาวางแทนหลักทรัพย์เดิมข้อ ๒๗การเก็บรักษาหลักทรัพย์ที่เป็นพันธบัตรให้ลงบัญชีและจัดทำทะเบียนคุมหลักทรัพย์ตามระบบบัญชีของส่วนราชการและเก็บรักษาพันธบัตรไว้ในตู้นิรภัย ณสำนักบริหารการคลังและรายได้กรมการขนส่งทางบก หรือสำนักงานขนส่งจังหวัดแล้วแต่กรณีในกรณีหลักทรัพย์เป็นหนังสือค้ำประกันของธนาคารให้จัดเก็บรักษารวมไว้ในเรื่องการดำเนินการขอรับรองโรงเรียนสอนขับรถนั้นหรือแยกจัดเก็บไว้ต่างหากเพื่อป้องกันการสูญหายและให้สามารถค้นหาได้ง่ายข้อ ๒๘ กรณีมีเหตุตามข้อ ๒๔หรือมีเหตุอื่นอันทำให้ผู้เข้ารับการอบรมไม่ได้รับการอบรมตามที่ตกลงและผู้ได้รับหนังสือรับรองมิได้จัดให้ผู้เข้ารับการอบรมได้รับการอบรมอย่างต่อเนื่องให้ผู้ออกหนังสือรับรองจัดให้ผู้เข้ารับการอบรมได้รับการอบรมจากโรงเรียนสอนขับรถแห่งอื่นโดยค่าใช้จ่ายที่ต้องเสียไปให้เบิกจากหลักทรัพย์ที่วางไว้ในกรณีที่หลักทรัพย์มีจำนวนหรือมูลค่าลดน้อยลงให้ผู้ออกหนังสือรับรองมีหนังสือแจ้งให้ผู้ได้รับหนังสือรับรองนำหลักทรัพย์มาวางเพิ่มเติมให้ครบจำนวนหรือมูลค่าตามที่กำหนดไว้ภายใน๑๕ วัน นับแต่วันที่ได้รับหนังสือการดำเนินการตามวรรคหนึ่งหากเป็นกรณีผู้ได้รับหนังสือรับรองเป็นผู้ถูกยกเลิกหนังสือรับรองหรือเลิกดำเนินการ เมื่อใช้จ่ายจากหลักทรัพย์ไปเท่าใดแล้วให้คืนหลักทรัพย์เท่าจำนวนที่เหลืออยู่แก่ผู้ถูกยกเลิก หรือเลิกดำเนินการโรงเรียนสอนขับรถต่อไปข้อ ๒๙การคืนหลักทรัพย์ให้กระทำได้ในกรณีที่หนังสือรับรองสิ้นสุดลงตามข้อ ๒๐หรือผู้ได้รับหนังสือรับรองได้รับอนุญาตให้ลดประเภทหลักสูตรการสอนที่ขอรับรองข้อ ๓๐ ให้ผู้อำนวยการสำนักสวัสดิภาพการขนส่งทางบกหรือขนส่งจังหวัดแล้วแต่กรณี รับผิดชอบในการออกหนังสือสำคัญรับรองการวางหลักทรัพย์ตามแบบที่กำหนดท้ายระเบียบและพิจารณาตรวจสอบการขอคืนหลักทรัพย์ผู้อำนวยการสำนักสวัสดิภาพการขนส่งทางบกหรือขนส่งจังหวัดแล้วแต่กรณี อาจมอบหมายให้เจ้าหน้าที่ในสังกัดของตนรับผิดชอบดำเนินการตามวรรคหนึ่งแทนได้ข้อ ๓๑ การยื่นขอคืนหลักทรัพย์ให้ยื่นพร้อมหนังสือสำคัญรับรองการวางหลักทรัพย์ถ้ากรณีหนังสือสำคัญรับรองการวางหลักทรัพย์สูญหายให้นำหลักฐานการรับแจ้งความของพนักงานสอบสวนมาแสดงการคืนหลักทรัพย์ให้กับผู้ได้รับหนังสือรับรองหรือบุคคลที่มีสิทธิที่จะได้รับคืนต้องปรากฏว่าผู้เข้ารับการอบรมได้รับการอบรมครบตามที่ตกลงไว้กับผู้ได้รับหนังสือรับรองหากผู้เข้ารับการอบรมไม่ได้รับการอบรมครบตามที่ตกลงไว้ให้ผู้ออกหนังสือรับรองดำเนินการหักหลักทรัพย์เพื่อนำไปเป็นค่าใช้จ่ายในการจัดให้ผู้เข้ารับการอบรมได้เข้ารับการอบรมตามที่ตกลงไว้ก่อนที่จะคืนหลักทรัพย์ให้ข้อ ๓๒ ดอกผลอันเกิดจากหลักทรัพย์ที่เป็นพันธบัตรให้ผู้ได้รับหนังสือรับรองรับจากผู้ออกพันธบัตรโดยตรงข้อ ๓๓ให้หัวหน้าส่วนการเงินหรือผู้ได้รับมอบหมาย ในกรณีการวางหลักทรัพย์ ณ กรมการขนส่งทางบกขนส่งจังหวัดหรือผู้ได้รับมอบหมาย ในกรณีการวางทรัพย์ ณสำนักงานขนส่งจังหวัดรับผิดชอบในการดำเนินการสำหรับหลักทรัพย์นั้นดังนี้(๑)การรับหลักทรัพย์ที่เป็นพันธบัตร(๒)การจัดทำและลงรายการในบัญชีและทะเบียนคุมหลักทรัพย์ตามระบบบัญชีของส่วนราชการ(๓)การเบิกจ่ายและการคืนหลักทรัพย์(๔)จัดให้ผู้รับวางหลักทรัพย์ลงนามเป็นหลักฐานแสดงการได้รับหลักทรัพย์ไว้ในทะเบียนคุมหลักทรัพย์หมวด ๘การตักเตือน การระงับใช้หนังสือรับรอง และการยกเลิกหนังสือรับรอง ข้อ ๓๔ผู้ได้รับหนังสือรับรองผู้ใดดำเนินการสอนและอบรมไม่เป็นไปตามหลักสูตรการสอนที่กรมการขนส่งทางบกกำหนดหรือให้ความเห็นชอบหรืออนุญาตให้ผู้ที่ไม่ได้รับใบอนุญาตเป็นผู้ฝึกสอนขับรถเข้าสอนในโรงเรียนสอนขับรถของตนหรือไม่ควบคุม กำกับ ดูแลให้ผู้ฝึกสอนขับรถสอนตรงตามประเภทหลักสูตรที่ได้รับอนุญาตหรือไม่ดำเนินการทดสอบสมรรถภาพของร่างกาย ทดสอบข้อเขียนหรือทดสอบขับรถตามหลักเกณฑ์ที่กรมการขนส่งทางบกกำหนดให้ผู้ออกหนังสือรับรองระงับใช้หนังสือรับรองเป็นการชั่วคราวไม่เกิน ๖ เดือนผู้ได้รับหนังสือรับรองผู้ใดถูกระงับใช้หนังสือรับรองเป็นการชั่วคราว๒ ครั้ง ภายในระหว่างอายุหนังสือรับรอง ให้ผู้ออกหนังสือรับรองยกเลิกหนังสือรับรองข้อ ๓๕ผู้ได้รับหนังสือรับรองผู้ใดไม่ดูแลและปรับปรุงอาคารสถานที่เครื่องทดสอบสมรรถภาพของร่างกาย เครื่องทดสอบข้อเขียนด้วยระบบอิเล็กทรอนิกส์อุปกรณ์หรือสิ่งอำนวยความสะดวกในการสอนและฝึกหัดขับรถ รถสำหรับใช้ในการฝึกหัดขับและสนามฝึกหัดขับรถให้อยู่ในสภาพที่สามารถใช้การได้ดีอยู่เสมอหรือใช้ระบบงานโรงเรียนสอนขับรถอิเล็กทรอนิกส์ไม่ครบถ้วนให้ผู้ออกหนังสือรับรองตักเตือนเป็นหนังสือ ในกรณีมีการตักเตือนเป็นหนังสือ ๓ครั้ง ภายในระหว่างอายุหนังสือรับรองให้ผู้ออกหนังสือรับรองระงับใช้หนังสือรับรองเป็นการชั่วคราวไม่เกิน๓ เดือนภายหลังจากผู้ได้รับหนังสือรับรองถูกระงับใช้หนังสือรับรองเป็นการชั่วคราวแล้วยังฝ่าฝืนหรือไม่ปฏิบัติตามวรรคหนึ่งอีกภายในระหว่างอายุหนังสือรับรองให้ผู้ออกหนังสือรับรองยกเลิกหนังสือรับรองข้อ ๓๖ ผู้ได้รับหนังสือรับรองผู้ใดไม่แสดงหนังสือรับรองตามที่กำหนดหรือไม่สอดส่อง ดูแลผู้ฝึกสอนขับรถมิให้กระทำการในลักษณะไม่สมควรหรือไม่เหมาะสมกับผู้เข้ารับการอบรมในขณะปฏิบัติหน้าที่ หรือใช้ถ้อยคำหรือโฆษณาอันอาจมีลักษณะชักชวนหรือจูงใจจนเกินความจริงหรือไม่จัดให้ผู้เข้ารับการอบรมได้เข้าอบรมอย่างต่อเนื่อง ตามข้อ ๒๔หรือไม่นำหลักทรัพย์มาวางเพิ่มเติมตามข้อ ๒๘ วรรคสองให้ผู้ออกหนังสือรับรองตักเตือนเป็นหนังสือผู้ได้รับหนังสือรับรองผู้ใดฝ่าฝืนหรือไม่ปฏิบัติตามวรรคหนึ่งอีกภายในระหว่างอายุหนังสือรับรองให้ผู้ออกหนังสือรับรองระงับใช้หนังสือรับรองเป็นการชั่วคราวไม่เกิน๑ เดือนข้อ ๓๗ผู้ได้รับหนังสือรับรองผู้ใดจัดทำหลักฐานการรับสมัครบันทึกการเรียนการสอนหรือผลการทดสอบอันเป็นเท็จให้ผู้ออกหนังสือรับรองยกเลิกหนังสือรับรองข้อ ๓๘ผู้ได้รับหนังสือรับรองผู้ใดหยุดดำเนินการเกิน ๙๐ วันโดยไม่แจ้งเลิกดำเนินการให้ผู้ออกหนังสือรับรองมีอำนาจสั่งยกเลิกหนังสือรับรองได้ข้อ ๓๙ผู้ได้รับหนังสือรับรองผู้ใดจัดให้มีการเรียนการสอนในระหว่างถูกระงับใช้หนังสือรับรองเป็นการชั่วคราวให้ผู้ออกหนังสือรับรองยกเลิกหนังสือรับรองข้อ ๔๐ ผู้ได้รับหนังสือรับรองผู้ใดจัดให้มีการเรียนการสอนหลังจากที่หนังสือรับรองสิ้นอายุและไม่อยู่ระหว่างดำเนินการขอต่ออายุหนังสือรับรองหรือถูกยกเลิกหนังสือรับรองให้ผู้นั้นถูกตัดสิทธิการยื่นคำขอรับการคัดเลือกเพื่อขอรับรองโรงเรียนสอนขับรถเป็นเวลา๕ ปีข้อ ๔๑ผู้ได้รับหนังสือรับรองผู้ใดจัดเก็บค่าธรรมเนียมไม่เป็นไปตามอัตราที่กรมการขนส่งทางบกกำหนดให้ผู้ออกหนังสือรับรองระงับใช้หนังสือรับรองเป็นการชั่วคราวไม่เกิน ๑ เดือนและหากกระทำการดังกล่าวซ้ำอีก ภายในระหว่างอายุหนังสือรับรองให้ผู้ออกหนังสือรับรองยกเลิกหนังสือรับรองข้อ ๔๒ ผู้ได้รับหนังสือรับรองผู้ใดนำรถที่มีสภาพไม่มั่นคงแข็งแรงหรือมีเครื่องอุปกรณ์หรือส่วนควบไม่เป็นไปตามที่กำหนดไว้ในระเบียบนี้มาใช้ในการฝึกหัดขับรถให้ผู้ออกหนังสือรับรองตักเตือนเป็นหนังสือโดยกำหนดระยะเวลาให้ดำเนินการแก้ไขหากผู้ได้รับหนังสือรับรองไม่ดำเนินการภายในระยะเวลาที่กำหนด หรือกระทำการดังกล่าวซ้ำอีกภายในช่วงอายุหนังสือรับรองให้ผู้ออกหนังสือรับรองระงับใช้หนังสือรับรองเป็นการชั่วคราวไม่เกิน ๑ เดือนข้อ ๔๓ผู้ได้รับหนังสือรับรองผู้ใดไม่ปฏิบัติตามหลักเกณฑ์และเงื่อนไขอื่นที่กำหนดไว้ในกฎกระทรวงว่าด้วยการรับรองโรงเรียนสอนขับรถหรือกฎระเบียบอื่นใดที่เกี่ยวกับโรงเรียนสอนขับรถ หรือกระทำความผิดร้ายแรงที่มีผลกระทบต่อชื่อเสียงหรือภาพพจน์และก่อให้เกิดความเสียหายแก่กรมการขนส่งทางบกหรือสร้างความเสียหายแก่ผู้เข้ารับการอบรมให้ผู้ออกหนังสือรับรองมีอำนาจตักเตือนเป็นหนังสือระงับใช้หนังสือรับรองเป็นการชั่วคราวหรือยกเลิกหนังสือรับรองได้ตามพฤติการณ์แห่งกรณีข้อ ๔๔ผู้ได้รับหนังสือรับรองซึ่งถูกยกเลิกหนังสือรับรองต้องส่งคืนหนังสือรับรองภายใน ๑๕ วัน นับแต่วันที่ได้รับคำสั่งให้ยกเลิกข้อ ๔๕ผู้ได้รับหนังสือรับรองที่ได้รับการรับรองก่อนวันที่ระเบียบนี้มีผลใช้บังคับให้ถือเป็นผู้ได้รับหนังสือรับรองตามระเบียบนี้แต่ต้องติดตั้งอุปกรณ์ที่จำเป็นสำหรับใช้ในระบบงานโรงเรียนสอนขับรถอิเล็กทรอนิกส์(e-Classroom)และต้องใช้ระบบงานดังกล่าวได้อย่างสมบูรณ์ ภายในวันที่ ๒๘ กุมภาพันธ์ ๒๕๖๑ในกรณีที่ผู้ได้รับหนังสือรับรองไม่ดำเนินการตามกำหนดระยะเวลาในวรรคหนึ่งให้หนังสือรับรองนั้นระงับไว้เป็นการชั่วคราวจนกว่าจะมีการดำเนินการให้แล้วเสร็จข้อ ๔๖ผู้ได้รับหนังสือรับรองที่ได้ดำเนินการตามข้อ ๔๕ วรรคหนึ่งแล้วสิทธิในการออกหลักฐานรับรองผลการเรียน เพื่อยกเว้นการอบรมหรือทดสอบให้เป็นไปตามหลักเกณฑ์วิธีการและเงื่อนไขที่กรมการขนส่งทางบกประกาศกำหนดตามข้อ ๑๖ข้อ ๔๗บรรดาประกาศหรือข้อกำหนดที่ออกตามระเบียบกรมการขนส่งทางบกว่าด้วยโรงเรียนสอนขับรถพ.ศ. ๒๕๕๕ ให้ยังคงใช้บังคับได้ต่อไปเพียงเท่าที่ไม่ขัดหรือแย้งกับระเบียบนี้จนกว่าจะมีประกาศหรือข้อกำหนดตามระเบียบนี้ใช้บังคับข้อ ๔๘บรรดาคำขอรับรองโรงเรียนสอนขับรถที่ได้ยื่นไว้ก่อนวันที่ระเบียบนี้มีผลใช้บังคับและยังอยู่ในระหว่างการพิจารณา ให้ถือเป็นคำขอตามระเบียบนี้โดยให้ผู้ออกหนังสือรับรองมีอำนาจสั่งให้ผู้ขอรับรองแก้ไขเพิ่มเติมคำขอหรือกระทำการใดๆ ให้เป็นไปตามระเบียบนี้ได้มิให้นำความในข้อ ๖มาใช้บังคับกับบรรดาคำขอรับรองโรงเรียนสอนขับรถที่ได้ยื่นไว้ก่อนวันที่ระเบียบนี้มีผลใช้บังคับแต่ทั้งนี้ ผู้ยื่นคำขอต้องดำเนินการให้ได้รับการรับรองโรงเรียนสอนขับรถภายใน ๑ปีนับแต่วันที่ระเบียบนี้มีผลใช้บังคับหากมิได้ดำเนินการให้แล้วเสร็จภายในระยะเวลาดังกล่าว ให้ถือว่าผู้นั้นไม่ประสงค์จะขอรับรองโรงเรียนสอนขับรถและให้การพิจารณาคำขอเป็นอันสิ้นสุดลงประกาศ ณ วันที่ ๑๕ มกราคม พ.ศ. ๒๕๖๑สนิทพรหมวงษ์อธิบดีกรมการขนส่งทางบก[เอกสารแนบท้าย]๑. หนังสือสำคัญรับรองการวางหลักทรัพย์(ดูข้อมูลจากภาพกฎหมาย)ปวันวิทย์/จัดทำ๑๙ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๔ ง/หน้า ๑/๑ กุมภาพันธ์ ๒๕๖๑